#VA ATEVALL ANKUMOUS#WHOMADEMYCLOTHES#FASHIONREVOLUTION

TEHDÄÄNVAATETEOLLISUUDESTA
VASTUULLISEMPAAYHDESSÄ!

VAATEVALLANKUMOUS – TEKIJÄN OPAS

2Mikä Vaatevallankumous?

VAATEVALLANKUMOUS – TEKIJÄN OPAS

Tekijä esiin!
Rana Plazan tapaus osoitti hirvittävällä tavalla, miten huonosti
globaalin vaateteollisuuden asiat tänä päivänä ovat. Toimintatavat
ovat vahingollisia sekä työntekijöille että ympäristölle ja kiire voi
maksaa ihmishenkiä. Tarvitaan muutos, mutta miten?
Kaikkein tärkeintä on vastuullisuus ja läpinäkyvyys. Vaatteen ompeleeaina ihminen, itsekseen ompelevaa konetta ei ole. Tällä ihmisellä on
oikeus turvalliseen työympäristöön ja hyvään elämään. Yhdessä
saamme äänemme kuuluviin ja voimme vaatia parempaa. Siksi me
kysymme Vaatevallankumous-kampanjassa: kuka minun vaatteeni
on tehnyt?

Bangladeshissa romahti 24.4.2013 Rana Plaza -niminen rakennus. Sen
ylimmissä kerroksissa toimi useita vaatetehtaita, jotka valmistivat
vaatteita länsimaiden markkinoille. Rakennus oli määrätty
evakuoitavaksi, mutta töitä jatkettiin siitä huolimatta. Seurauksena
tapahtui vaateteollisuuden historian suurin tehdasonnettomuus:
yli 1130 ihmistä kuoli ja noin 2500 loukkaantui.
Vaatevallankumous (Fashion Revolution) syntyi vuoden 2014 huhtikuussa,vuosi Rana Plazan onnettomuuden jälkeen. Se kasvoi nopeasti maailmanlaajuiseksi liikkeeksi: vuonna 2018 kampanjan aikana järjestettiin 1100
tapahtumaa lähes 50 maassa ja kampanjan tavoitti sosiaalisessa mediassa
275 miljoonaa ihmistä. Kampanjan tavoitteena on tehdä
vaateteollisuudesta vastuullisempaa ja ehkäistä Rana Plazan kaltaisten
onnettomuuksien synty.

3

VAATEVALLANKUMOUS – TEKIJÄN OPAS

4

VAATEVALLANKUMOUS – TEKIJÄN OPAS

Keitä me olemme

Mihin me panostamme

Me vaatevallankumoukselliset olemme suunnittelijoita, tutkijoita,toimittajia, yrittäjiä, myyjiä, vaatevalmistajia, raaka-ainetuottajia,markkinoinnin tekijöitä, käsityöläisiä ja muodin ystäviä. Otammeosaa vaatetuotannon eri vaiheisiin, mutta olemme myös vaatteiden
käyttäjiä. Olemme ihan tavallisia ihmisiä ja meitä on valtava määrä
ympäri maailmaa. Ja me tarvitsemme sinut mukaan muutokseen!

IHMISOIKEUDET

Uskomme vaateteollisuuteen, joka arvostaa ympäristöä ja työntekijöitä
yhtä paljon kuin talouskasvua ja kannattavuutta. Uskomme, että koko
valmistusketjun lävistävä yhteistyö raaka-ainetuotannosta käyttäjään
on ainoa tapa muuttaa koko koneiston toimintaa. Vaateteollisuuden
muutos vaatii meidän kaikkien panosta.

Miljoonat ihmiset tekevät töitä vaateteollisuudessa.
Meidän mielestämme kaikkien heidän pitää saada
työstään elämiseen riittävää palkkaa.
Pakkotyö, lapsityövoiman käyttö, seksuaalinen häirintä ja vaaralliset
työolot ovat arkipäivää ihmisille, jotka tekevät meidän vaatteemme.
Huonot palkat ja alituiset ylityöt heikentävät heidän mahdollisuuttaan
päästä pois köyhyydestä. Esim. Bangladeshissa maan laillinen
minimipalkka kattaa vain murto-osan elämisen kustannuksista.

YMPÄRISTÖVAIKUTUKSETVaateteollisuus käyttää paljon vettä, energiaa ja maa-alaa.
Pyrimme löytämään yhdessä uusia keinoja valmistaa vaatteita
ympäristöä kunnioittaen.
Vaatteidemme valmistukseen käytetään paljon kemikaaleja, joista
osa saastuttaa vesistöjä ja pohjavesiä myrkyllisyydellään. Myös mevaatteiden käyttäjät lisäämme ympäristön kuormaa heittäessämme
vaatteita pois – joskus ainoastaan parin käyttökerran jälkeen.

OMA AJATTELUTAPAMME
Jos haluamme saada aikaan positiivisen muutoksen,
meidän täytyy muuttaa myös omaa ajattelutapaamme.
Meidän pitää miettiä tarkemmin sitä, kuinka paljon vaatteita metarvitsemme, ja hillitä shoppailuhimoamme. Meidän pitää rakastaa
vaatteitamme enemmän ja pitää niistä parempaa huolta.

5

VAATEVALLANKUMOUS – TEKIJÄN OPAS

6

VAATEVALLANKUMOUS – TEKIJÄN OPAS

Selfiet – kampanjan ydintyökalu

Infograafit ja sitaatit

Vaatevallankumous on käynnissä koko vuoden, mutta tärkein
kampanjaviikko on huhtikuussa, Rana Plazan onnettomuuden
vuosipäivän yhteydessä. Silloin ihmiset ympäri maailman
lähettävät vaatemerkeilleen kysymyksen#whomademyclothes. Vaatevalmistajat vastaavat merkinnällä#imadeyourclothes ja näyttävät kuvia vaatteiden tekijöistä.

Vaatevallankumouksen ja kansainvälisen Fashion Revolutionin
sosiaalisten medioiden kanavilta voit käydä lataamassa valmiita
infograafeja. Ne toimivat kampanjan iskulauseina ja niillä
täytetään somekanavat erityisesti kampanjaviikon aikana.
Valitse omasi ja anna viestisi näkyä ja kuulua!

TEE NÄIN

1. Pue valitsemasi vaate päälle nurinpäin.
2. Ota itsestäsi kuva, jossa näkyy vaatteen tuotelappu. Voit myös ottaa kuvan pelkästä
tuotelapusta tai itsestäsi Who Made My Clothes -kyltin kanssa.
3. Jaa kuva sosiaalisessa mediassa ja käytä aihetunnisteita #whomademyclothes,#FashionRevolution ja #Vaatevallankumous. Lisää mukaan myös vaatemerkkisi tilin
tunnus, esimerkiksi @hmsuomi tai @marimekkoglobal, niin vaatemerkkikin saa kuvasi
ja kysymyksesi. Postaus voi olla esimerkiksi tällainen: Tämä paita on
suosikkivaatteeni, mutta #whomademyclothes @hmsuomi? #FashionRevolution#Vaatevallankumous
4. Voit myös lähettää vaatteen valmistaneelle yritykselle sähköpostia ja kysyä siinä,
missä heidän vaatteensa valmistetaan. Julkaise vastaus sosiaalisessa mediassa ja olenäin mukana jakamassa tietoa vaatevalmistajien toimintatavoista.

7

VAATEVALLANKUMOUS – TEKIJÄN OPAS

8VAATEVALLANKUMOUS – TEKIJÄN OPAS

Osallistu yksin ja yhdessä

9Muistathan aina käyttää
kampanjan aihetunnisteita:#whomademyclothes#FashionRevolution

Voit osallistua Vaatevallankumoukseen myös monella muulla tavalla.
Tässä muutamia vinkkejä meiltä ja maailmalta.

#Vaatevallankumous

RYHDY OPISKELIJALÄHETTILÄÄKSI
Myös monet yliopistot ja muut oppilaitokset ovat jo mukana
kampanjassa. Joko teidän koulussanne on Vaatevallankumous-tiimi? Jos ei, niin perusta sellainen! Ole oman
opiskelupaikkasi Opiskelijalähettiläs ja innosta muita
mukaan. Voit järjestää esimerkiksi paneelikeskustelun,muotinäytöksen, flash mobin tai #whomademyclothes-valokuvaussession.
Ilmoittaudu Suomen-kampanjatiimille, niin saat meiltä
lisätietoa ja taustatukea: info@vaatevallankumous.fi.

KERRO LEMPIVAATTEESTASI
Onko mummisi vanha takki rakkain aarteesi? Entä se ihana
Lontoon-matkan kirpparilöytö? Ota kuva lempivaatteestasi
ja jaa sen tarina sosiaalisessa mediassa Vaatevallankumous-viikolla. Innosta myös seuraajiasi jakamaan omatarinansa. Se voi olla esim. Instagram-kuva, Youtube-video
tai blogaus. Jaamme ihanimmat tarinat Vaatevallankumouksen Instagram-tilillä @vaatevallankumous.

JÄRJESTÄ TAPAHTUMAJoka vuosi kymmenet suomalaiset innostuvat järjestämään oman tapahtumansa kampanjaviikon aikana. Se voi
olla esim. vaatteidenvaihtotapahtuma tai vaikka vaatehuoltoasema, jossa korjataan rikkinäisiä vaatteita. Seurakunnat,
nuorisotilat ja vastaavat voivat myös järjestää tapahtumia,
ja ottaa illan ohjelmaan ideoita koulumateriaalistamme.
Jos järjestät kaikille avoimen tapahtuman, niin lähetä siitä
tieto Suomen kampanjatiimille (tapahtumat.vaatevallankumous@gmail.com) ja lisäämme sen tapahtumakalenteriimme.

VAATEVALLANKUMOUS KOULUSSAINNOSTA TYÖKAVERIT YHTEISKUVAAN
Haasta työkaverit, oma koulusi tai vaikka futisjoukkueesi
mukaan! Pukekaa kaikki yksi vaate nurinpäin ja ottakaa yhteiskuva Who made my clothes -kyltin kera. Jakakaa kuva
Facebookissa, Twitterissä tai Instagramissa ja näyttäkää,että tekin olette mukana tekemässä Vaatevallankumousta.
Meitä on yhteensä satoja tuhansia!

Oletko opettaja? Tee Vaatevallankumous omalla oppitunnillasi! Olemme tehneet suomalaisiin peruskouluihin ja
lukioihin sopivan Opettajan materiaalin, jossa on paljon
vinkkejä teeman käsittelyyn eri-ikäisten oppilaiden kanssa.
Koulut ovat myös järjestäneet koko koulun yhteisiä
tapahtumia Vaatevallankumous-kampanjaviikolla.
Niissä on esim. korjattu tai vaihdettu vaatteita tai tutkittu
ja merkitty maapallon karttaan, missä maissa päällämme
olevat vaatteet on tehty. Mitä kivaa te keksitte?
Ilmoitathan tapahtumasta meille, niin välitämme siitä tietoa
paikalliselle medialle.

Jos tarvitset tapahtumaasi
varten esimerkiksi julisteita,
voit ladata valmiit materiaalit
ilmaiseksi verkosta.

VAATEVALLANKUMOUS – TEKIJÄN OPAS

10VAATEVALLANKUMOUS – TEKIJÄN OPAS

Kampanjan vaikutus

Ota yhteyttä

Vuonna 2018 kampanjaan osallistui sosiaalisessa mediassa
173 000 ihmistä. 3838 vaatebrändiä vastasi #whomademyclothes
kysymykseen #imadeyourclothes, mikä oli 37 % enemmän kuinedellisenä vuonna. Vastanneiden vaatemerkkien joukossa on
ollut mm. Marimekko sekä muita suomalaisia vaatemerkkejä.

Haluamme kovasti tietää, miten osallistut Vaatevallankumoukseen.
Olethan yhteydessä ja kerrot meille!

Meidät on siis huomattu ja kysymyksillämme on merkitystä.
Vaatteiden ostajina meillä on enemmän valtaa kuin aina
muistamme. Käytetään sitä aktiivisesti ja hyvin!

@Fash_Rev_Finl@vaatevallankumous
facebook.com/vaatevallankumousfashionrevolution.org/finland#whomademyclothes #vaatevallankumous #fashionrevolution

Fashion Revolution takes place all over the world. Feel free tofollow international news, photos and events as well!
@Fash_Rev@fash_rev
facebook.com/fashionrevolution.org
fashrevglobal
fashionrevolution.org

Seuraa, mitä eri maissa on meneillään ja osallistu oman alueesi
tapahtumiin fashionrevolution.org/events.
Kampanjan kansainvälisiltä sivuilta voit ladata käyttöösi
englanninkielisen How to be a Fashion Revolutionary -oppaan sekä
muuta mielenkiintoista materiaalia. Kansainvälisiltä sivuilta löydät myös
englanninkielisen Brand Guidelines -oppaan, joka neuvoo, miten
käyttää kampanjan yhdenmukaista ulkoasua.

11

KIITOS!

OPPAAN TEKSTIHEIDI KORVAELISA KÄRKI
HANNA LINKOLAGRAAFINEN ILMEHANNA LINKOLA